Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
7 มี.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง 8.94 จุด (-0.50%) ปิดภาคเช้าที่ 1,790.12 จุด ด้วยมูลค่าการซื้อขาย 36,088.34 ล้านบาท
Most Positive Impact: CPN (+0.44 จุด), CPF (+0.43 จุด), EA (+0.37 จุด)
Most Negative Impact: PTT (-2.27 จุด), PTTGC (-1.23 จุด), PTTEP (-0.59 จุด)
แนวโน้มตลาดบ่าย
แรงขายกลุ่มพลังงานเป็นปัจจัยถ่วงหลักที่ทำให้ SET Index ปรับลงในช่วงเช้าวันนี้ โดยกลุ่มอุตสาหกรรมอื่นๆส่วนใหญ่จะบวกลบในกรอบแคบๆไม่ได้มีผลต่อตลาดมากนัก
KS Research มองวันพรุ่งนี้สถานการณ์ของตลาดจะดีขึ้น จากเรื่องการประชุมของ สนช. พิจารณา พ.ร.ป. การเลือกตั้ง สส. และที่มาซึ่ง สว. ซึ่ง KS Research เชื่อว่าจะมีมติ “เห็นชอบ” และจะเป็นการเปิดเส้นทางการเลือกตั้งให้เกิดขึ้นก่อน ก.พ.62 ซึ่งจะมีผลทำให้ตลาดเกิดความเชื่อมั่น จูงใจให้นักลงทุนต่างประเทศกลับมาซื้ออีกครั้ง
ล่าสุดโฆษกคณะกรรมาธิการวิสามัญกิจการสภานิติบัญญัติแห่งชาติ (วิปสนช.) ได้ตอบคำถามผู้สื่อข่าวโดยระบุว่า “สนช.ก็เป็นหนึ่งในแม่น้ำ 5สาย ซึ่งการทำงานต้องสัมพันธ์สอดคล้องกันการพิจารณากฎหมายกม.ลูกทั้ง 2 ฉบับก็ได้พิจารณาอย่างรอบคอบโดยยึดผลประโยชน์ของชาติเป็นหลักและสอดรับการโรดแม็ปเลือกตั้ง คาดว่าจะไม่มีปัญหา”
KS Research ประเมินกระแสเงินที่เข้ามา จะเน้นไปที่การทำ Sector Rotation ซึ่งจะเห็นได้ว่าในช่วงที่ผ่านมามีการไล่พลังงานขึ้น ตามมาด้วยสื่อสาร ระยะถัดไปจึงควรเป็นธนาคารฯ และกลุ่มหุ้นที่อิงกับการเลือกตั้งอย่างรับเหมาฯ
หุ้นแนะนำ BBL STEC HMPRO
Alternative Trading:
SET50 Futures : S50H17 รอ Long ที่ 1,170 จุดเพื่อไปทำกำไรที่ 1,190 จุด